Korkeasaari (televisiosarja)

Korkeasaari on Korkeasaaren eläintarhan ja Villieläinsairaalan arjesta kertova suomalainen televisio-ohjelma. Ohjelma seuraa eläintenhoitajien, eläinlääkärien ja muiden Korkeasaaren eläintarhan työntekijöiden päivittäistä työskentelyä.

Samalla nimellä on tehty kaksi sarjaa: ensimmäinen esitettiin vuonna 2009 Sub-kanavalla, ja toinen vuodesta 2022 alkaen Nelosella.  Ohjelma oli Kultainen Venla 2025 -ehdokas.

 Vuonna 2022 alkanut sarja 

 Ensimmäinen tuotantokausi 
Sarjan ensimmäinen tuotantokausi esitettiin 7. marraskuuta 2022 alkaen Nelosella ja Ruutu-palvelussa, ja siinä oli kuusi jaksoa. Ensiesitystä ennen Ruudussa esitettiin livelähetyksiä tiikeri-, pikkupanda- ja saukkotarhoilta. 
JaksoNimiEnsiesitysJakson kuvaus1Alkukesän huumaa Korkeasaaressa7.11.2022Riikinkukot siirretään kesäksi ulkotarhaan, eläintenhoitaja Jonne hoitaa tiikereitä ja kertoo, mitä ihmettä tiikeri tekee hajuvedellä. Villieläinsairaalassa ruokitaan harmaahylkeen poikasta sekä orvoksi jääneitä oravanpoikasia. Eläintenhoitaja Aliisa punnitsee pikkupanda Pim Pimin ja hoitaa partakorppikotkanpoikasta, Otusta.2Pikkupandan terveystarkastus14.11.2022Pikkupanda Pim Pim viedään terveystarkastukseen ja se pitää nukuttaa siirtoa varten. Kuulemme berberiapina Mokin tarinan laittomasta lemmikistä eläintarhan asukkaaksi. Karhuille koulutetaan suun avaamista ja vaa'alla punnitsemista. Villieläinsairaalassa talvehtinut siili pääsee takaisin luontoon ja kuutille valmistetaan päivälliseksi lohimössöä.3Hammashoitoa ja yllätyssiili21.11.2022Berberiapina Mokilla on tiedossa hammaslääkärireissu Viikin Yliopistolliseen eläinsairaalaan. Mokilta amputoidaan myös vinossa sojottava sormi. Eläintenhoitaja Jonnen päivään kuuluu tiikeritarhan siivous ja tiikerinaaraan koulutusta. Villieläinsairaalaan on saapunut liito-oravan poikanen. Harmaahylkeen kuutin vointi on mennyt huonompaan suuntaan. 4Uudet tulokkaat28.11.2022Korkeasaaressa valmistellaan partakorppikotkan poikasen lähtöä luontoon Korsikalle. PimPimin kaveriksi Ranskasta saapunut pikkupandanaaras Salija tutustuu uuteen kotiinsa. Urosahma Vasil intoilee sille laitetuista virikkeistä. Villieläinsairaalaan on tuotu näädän poikasia ja liito-oravanpoikanen on saanut seurakseen lisää lajitovereita.5Eläinlääkäri-Sannan touhukas päivä5.12.2022Korkeasaaren eläinlääkäri Sannalle tuottaa erityistä päänvaivaa pilalle hemmoteltu, kesy saukko. Sannan päivään kuuluu myös lumileopardi Vallun koulutusta ja yllättävä pelastustehtävä murmelitarhassa. Pikkuvuohet siirretään talvitiloista kesän ajaksi vuohipihaan. Korkeasaaren kesäleiriläiset pääsevät tekemään virikkeitä huulipekareille. 6Viilennystä ja villiä luontoa12.12.2022Korkeasaaren eläintenhoitaja Aliisa lähtee Korsikalle partakorppikotka Otuksen luontoonpalautukseen. Kenguruiden viime kesän poikaset ovat alkaneet tulla ulos emojen pusseista ja on niiden korvamerkkauksen aika. Tiikerit, karhut ja saukko saavat hoitajilta helleherkkuja. Eläintenhoitaja Susan kouluttaa tunturipöllön poikasta Nostraa. 

 Toinen tuotantokausi 
Sarjan toinen tuotantokausi esitettiin Nelosella ja Ruudussa 14. marraskuuta 2023 alkaen. Seuraavan viikon jakso näkyy ennakkoon maksullisella Ruutu+-tilauksella. Kaudella seurataan talven kääntymistä kevääksi Korkeasaaressa, ja nähdään lisäksi Helsingin kaupungin pelastuslaitoksen eläinpelastusyksikön työtä, seurataan Villieläinsairaalassa hoidossa olleiden kuuttien palauttamista merelle Meripelastusseuran kyydissä, ja nähdään Haminan mursun esilletulo Luonnontieteellisen keskusmuseoon.
JaksoNimiEnsiesitys TV:ssäRuutu+-tilauksellaJakson kuvaus1Talven tuntua14.11.202314.11.2023Talvisessa Korkeasaaressa tutustutaan tiikerinpentuihin, valmistellaan eläimiä lähtemään toisiin eläintarhoihin sekä toivotetaan tervetulleeksi uusi myskihärkä Jeppel. Sanna opettaa eläinlääkäriopiskelijoille villieläinten nukuttamista. 2Lähtöjä ja saapumisia21.11.2023 14.11.2023Korkeasaaresta lähtee liuta eläimiä muihin eläintarhoihin. Kevään ensimmäinen kuutti saa hoitoa Villieläinsairaalassa ja lumileopardille rakennetaan lumiukko. Kausityöntekijät valmistautuvat tulevaan kesään. 3Kevättä kohti28.11.202321.11.2023 Rehukeittiössä valmistuu ruokaa Amazonia-talon pikkuapinoille. Pääsemme tutustumaan metsäpeuraan nimeltä Pertti sekä tullin takavarikoimiin tarantuloihin. Myös hanhioppaat ovat aloittaneet työnsä. 4Poikasten aikaa5.12.202328.11.2023Kevään ensimmäiset poikaset ovat syntyneet Korkeasaaressa, ja valkoposkihanhien pesimiset työllistävät hanhioppaita. Jonne täyttää tiikereiden vesialtaan ensi kertaa talven jäljiltä, joten pennuilla riittää ihmeteltävää. 5Takaisin merelle12.12.20235.12.2023Nuori partakorppikotka on lähdössä maailmalle, kamelit käyvät puntarilla ja Henni pesee berberiapina Mokin hampaita. Ensimmäiset Villieläinsairaalassa hoidossa olleet kuutit pääsevät palaamaan mereen. 6Kiireinen kesäpäivä19.12.202312.12.2023Aamu alkaa Korkeasaaren portilla varhain. David vastailee Villieläinsairaalan puhelimeen, ja Pelastuslaitoksen eläinpelastusyksikkö kuljettaa hoitoon uusia potilaita. Persianlammaskaritsat ovat muuttaneet yhteen afrikanpikkuvuohien kanssa.7Viilennystä helteeseen26.12.202319.12.2023Eläintenhoitaja Susanin päivään kuuluu näätäeläinten koulutusta sekä korppien ja karhujen hoitamista. Eläimet saavat helleherkkuja ja Marjut viilentää myskihärkien tallia vedellä. Meripelastusseura kyyditsee jälleen kuutteja ulkosaaristoon. 8Kissojen Yö2.1.202426.12.2023Kauden päätösjaksossa nuoret amurintiikerit opettelevat nousemaan vaa'alle ja eläintarhan vierailijat tulkitsevat leijonien tunteita. Lisäksi käymme Luonnontieteellisessä museossa sekä Kissojen Yössä, jossa tapaamme myös suloisen manulinpennun. 

 Kolmas tuotantokausi 
Sarjan kolmas tuotantokausi kuvattiin kesän ja syksyn 2024 aikana ja se esitettiin Nelosella ja Ruudussa 20. tammikuuta 2025 alkaen. Kaudella on kahdeksan jaksoa, ja siinä nähdään Korkeasaaren eläintenhoitajien lisäksi myös muun muassa eläintarhan puu- ja metalliverstaan sekä puutarhureiden töitä. Kaudella nähtiin vierailevina tähtinä Roni Bäck sekä Harri Moisio.  Ohjelman kolmas kausi oli Kultainen Venla 2025 -ehdokkaana.
JaksoNimiEnsiesitys TV:ssäRuutu+-tilauksellaJakson kuvaus1Karhujen massakausi20.1.202520.1.2025Korkeasaaressa kesä kääntyy syksyyn ja karhut tankkaavat ravintoa talvea varten. Tiikerit ovat saaneet lisää tilaa ja oman käytävän Kissalaakson yli. Orpo persianlammaskaritsa Papana on kasvanut isoksi pojaksi, mutta käynyt iän myötä turhan kiinnostuneeksi hoitajista. Villieläinsairaalassa hoidetaan tuttuun tapaan apua tarvitsevia potilaita.  2Leijonakuningas27.1.202520.1.2025Korkeasaaren myskihärkälauma on kasvanut sitten viime kauden, sillä sinne on tullut jälkikasvua kaksin kappalein. Uusi tulokas saaressa on myös urosleijona Szimba. Jaksossa nähdään Tristan-saukon kesäasunto ja tehdään pikkumangusteille virikkeitä Roni Backin kanssa, jonka pitää päästä yli ötökkäkammostaan. 3Miehistä mittailua3.2.202527.1.2025Aavikkoketut saavat uusia virikkeitä, joista osa on karkuun juoksevassa muodossa. Kameliuros Abulle tehdään koulutussuunnitelma tulevaa verikoetta varten ja katsotaan, oppiiko vanha kameli uusia temppuja. Lisäksi tutustutaan uuteen nuorten metsäpeurahirvaiden laumaan, jossa toisista otetaan mittaa sarvia kalistelemalla. 4Glitterikakkaa ja röyhtäyksiä10.2.20253.2.2025Takini on erikoisen näköinen vuohieläin ja erikoista on myös niiden kommunikointi toistensa kanssa. Lisäksi saadaan selville, miten glitteri ja ahmojen kakka liittyvät toisiinsa sekä päästään eläinlääkäreiden mukana Villieläinsairaalaan, jossa hoidettavaksi tuodulle ilvekselle tehdään tautitestaus.      5Korkeasaari goes K1817.2.202510.2.2025Nyt kurkistetaan kulissien taakse ja nähdään, miten Korkeasaaren Kissojen Yö rakentuu. Manuleilla on omat kiireensä uusien pentujen kanssa ja niiden nimeäminen Q-kirjaimen mukaan ei ole helpoin homma hoitajille. Perinteisen Kissojen Yön lisäksi piipahdetaan ensimmäistä kertaa järjestettävässä, ainoastaan aikuisille suunnatussa tapahtumassa. 6Vakooja on keskuudessamme24.2.202517.2.2025Karhut alkavat valmistella talvipesiään, vaikka talvi ei tunnu edes alkaneen. Tapaamme myös Korkeasaaren uuden gasellipukin ja näemme, mitä leijona tekee benji-köydellä. Lisäksi tarkistetaan Villieläinsairaalassa hoidossa olevan ilveksen hampaan tilanne, josta ei selvitä ilman nukutusta.7Lähtöjä ja uusia alkuja3.3.202524.2.2025Persianlammas Papana muuttaa pois Korkeasaaresta. Papanan lastauksen toivotaan etenevän aikataulussa, sillä saaresta ulos johtava silta suljetaan uuden sisäänkäynnin peruskiven muurausta varten. Uuden rakennuksen uumeniin muurataan aikakapseli, mutta mitä se sisältää? Lisäksi tiikerit saavat jättikurpitsan ja ahmoille asennetaan uudet pesäkamerat. 8Talviunille10.3.20253.3.2025Radio Rockin Korporaatio vierailee saaressa ja tekee tuttavuutta mm. kissaeläinten, kameleiden sekä visenttien kanssa. Lisäksi tavataan julkisuudestakin tuttu Pedro-käärme, joka käy puntarilla. Talvi on saapumassa saareen ja karhut alkavat vetäytyä talvipesäänsä. Villieläinsairaalassa kasvaneet joutsenet pääsevät takaisin luontoon. 

 Vuoden 2009 sarja 

Samanniminen sarja eläintarhan arjesta esitettiin Sub-kanavalla 6. helmikuuta – 10. huhtikuuta 2009. Sarjaa tehtiin vain yksi tuotantokausi, mutta sitä esitettiin uusintoina myös vuonna 2010. 

Juontajana tässä ensimmäisessä Korkeasaari-sarjassa oli Kiti Kokkonen, jonka johdolla ohjelmassa tutustuttiin 10 jakson ajan eläintarhan eläimiin ja niiden hoitajiin, sekä luonnonvaraisten eläinten hoitoon. 

Sarjan tuotti Van Der Media ja sen ohjasi Aleksi Tuomivaara. 
JaksoEnsiesitys TV:ssäJakson kuvaus16.2.2009Eläinlääkäri Eeva Rudbäck nukuttaa ja tutkii metsäpeuran. Tänään ruokitaan myös kaimaaneja ja leikataan laiskiaiselta kynnet. 213.2.2009Eläinpelastaja Vesa Nurmisen auttaa työkseen pulaa joutuneita eläimiä. Kissalaaksossa ruokitaan harvinainen amurinpantteri, ja hyljeallas pestään.320.2.2009Leijonalauma saa hirventaljoista tehtyjä virikepalloja. Tutustutaan myös loukkaantuneiden löytöeläimien hoitoon.427.2.2009Eläinpelastaja Vesa Nurmisella on kiireinen päivä. Korkeasaaren karhuille tarjoillaan herkkuja ja pikkupanda saa seurakseen lajitoverin Saksasta.56.3.2009Eläintenhoitaja Alina Kallio pitää huolta eksoottisista eläimistä. Törmäyksestä toipunut mehiläishaukka pääsee vapauteen.613.3.2009Eläinpelastaja Vesa Nurmisella on vuorossa klassinen "kissa puussa" -pelastustehtävä. Keisaritamariiniapinoiden asumus saa uuden ilmeen.720.3.2009Nuoret ilvekset matkaavat Liettuaan. Luonnonvaraishoitolaan saapuu ilvespentu, ja joutsen pääsee takaisin luontoon.827.3.2009Metsäpeuran synnytys alkaa, mutta asiat eivät eläinmaailmassa mene aina suunnitelmien mukaan. 93.4.2009Alppikauriit lähtevät kohti Itävaltaa. Iltakierroksella selviää, mitä eläintarhassa tapahtuu sulkemisajan jälkeen.1010.4.2009Tiikerit ruokitaan, amurinpantteri nukutetaan ja käydään katsomassa talviunille valmistautuvia eläimiä. Eläintenhoitajien nopeutta testataan, kun kengurulauma pitää saada siirrettyä kuljetusautoon. 

 Lähteet 

Luokka:2000-vuosikymmenen suomalaiset tositelevisiosarjat
Luokka:2020-luvun suomalaiset tositelevisiosarjat
Luokka:Nelosen televisio-ohjelmat
Luokka:MTV Subin televisio-ohjelmat
Luokka:Korkeasaari